OzLabs/hebrew-wiki-articles huggingface dataset:
M (ג'יימס בונד)

[[ג'ודי דנץ', שגילמה את הדמות בשבעה סרטים.]]
M הוא דמות בדיונית בסדרת ספרי ג'יימס בונד מאת איאן פלמינג שלאחר מכן עובדה לדמות בסדרת הסרטים. M הוא ראש ה-MI6 (הסוכנות החשאית הבריטית) ומעסיקו של בונד. דמותו של M הופיעה בספריו של פלמינג ואחרים, ובכל סרטי הסדרה. בהפקות הרשמיות של הסרטים גילמו את דמותו של M ארבעה שחקנים: ברנארד לי, רוברט בראון, ג'ודי דנץ' ורייף פיינס.

==רקע==
איאן פלמינג ביסס את דמותו של M על האדמירל בצי המלכותי הבריטי ג'ון גודפרי, שהיה הממונה על פלמינג באגף המודיעין הימי במלחמת העולם השנייה. בספרו השלישי של פלמינג, מונרייקר, מתגלה שמו הפרטי של M- מיילס. בספר האחרון בסדרה אשר נכתב על ידי פלמינג, האיש בעל אקדח הזהב, מתגלה כי שמו המלא של M הוא סגן האדמירל מיילס מסרווי, והוא חבר במסדרים רבים כגון מסדר האמבט, מסדר מיכאל הקדוש וג'ורג' הקדוש ומסדר האימפריה הבריטית. במשך ספריו, סיפק פלמינג פרטים נוספים על דמותו של M: מסרווי נכנס לתפקידו לאחר שקודמו נרצח, והוא הרוויח כ-6,500 לירות שטרלינג בשנה (125,000 לירות במונחים של שנת 2018). בספר High Time to Kill סר מיילס פורש ומחליפה אותו ברברה מוודסלי.

==גילום הדמות==
השחקן הראשון אשר גילם את M היה ברנארד לי, אשר שיחק את הדמות בכ-11 סרטים משנת 1962 ועד 1979. לי מת מסרטן בינואר 1981, במהלך צילומי הסרט "לעינייך בלבד". מתוך כבוד ללי, לא נשכר שחקן חדש כדי למלא את התפקיד, ובמקום זאת התסריט נכתב מחדש, כך ש-M בחופשה במהלך העלילה. דיוקנו של לי כ-M מוצג במשרדי השירות בסרט "העולם אינו מספיק".

את לי החליף השחקן רוברט בראון אשר שיחק ב-4 סרטים. משחקו של בראון נחשב לנחמד ורך מזה של לי.

לאחר כשש שנים בין ההפקות, הוחלט להחליף את בראון בג'ודי דנץ'. דמותה של M בשנים אלו התאפיינו ביחסים קרים מאוד עם בונד. דנץ שיחקה את M ב-7 סרטים. בסרטה האחרון, M מחוסלת על ידי הנבל הראשי. לאחר מותה של M המגולמת על ידי דנץ', התפקיד עובר לידי רייף פיינס. דמותו שירתה כלוטננט קולונל בצבא הבריטי בצפון אירלנד. פיינס גילם את הדמות בשלושה סרטים: סקייפול (2012), ספקטר (2015), לא זמן למות (2021). בסקייפול, רייף גילם את הדמות בשם גארת' מלורי, יו"ר ועדת הביטחון והמודיעין עד שמונה להחליף את M כיו"ר MI6.
===הפקות לא רשמיות===
בסרט הלא רשמי קזינו רויאל מ-1967, דמותו של M גולמה בתחילה על ידי ג'ון יוסטון, שהיה גם אחד הבמאים של הסרט. לאחר מכן התפקיד ניתן לג'יימס בונד עצמו, המגולם על ידי דייוויד ניבן. בסרט הלא רשמי "לעולם אל תאמר לעולם לא" מ-1983, דמותו של M גולמה על ידי השחקן אדוארד פוקס.

== הערות שוליים ==

קטגוריה:ג'יימס בונד
קטגוריה:דמויות בדיוניות
דג ריאות אפריקני משויש

דג ריאות אפריקני משויש (שם מדעי: Protopterus aethiopicus) הוא מין דג ריאות מהמשפחה דגי ריאות אפריקנים. דג זה מוכר כחולייתן בעל הגנום הגדול ביותר (נכון ל-2018).
 
== מאפיינים ==
דג זה הוא הכבד במיני דגי הריאות ומגיע לאורך של 2 מטר ולמשקל של 50 ק"ג. הוא בעל עור חסר קשקשים בצבע ירקרק עם כתמים כהים דמויי-חברבורות נמר ולו 2 זיזים דמויי-גפיים איתם הוא נע במים או ביבשה. הראש גדול עם עיניים קטנות כחולות בקדמת הראש. לדג לסת גדולה ובולבוסית. לדג זימים כשביכולתו לנשום גם אוויר ביבשה.

הדג מצוי סביב הביצות והאגמים של אפריקה בטנזניה, אתיופיה, הרפובליקה הדמוקרטית של קונגו, קניה, אוגנדה וסודאן. הוא מצוי בנילוס ובכמה אגמים גדולים. הצעירים חיים סביב שורשם של צמחי פפירוס.

דג זה הוא טורף הניזון מרכיכות, דגים קטנים וחרקים.

==תת-מינים==
* Protopterus aethiopicus aethiopicus
* Protopterus aethiopicus congicus
* Protopterus aethiopicus mesmaekersi
==קישורים חיצוניים==

==הערות שוליים==

קטגוריה:בעלי חיים שתוארו ב-1851
קטגוריה:טקסונים שתוארו בידי יוהאן ג'קוב הקל
קטגוריה:בעלי שתי ריאות
קטגוריה:מגה-פאונה של אפריקה
קטגוריה:הרפובליקה הדמוקרטית של קונגו: דגי מים מתוקים
Shout Out to My Ex

Shout Out to My Ex (בעברית: קריאת מחווה לאקס שלי) הוא שיר של הלהקה הבריטית ליטל מיקס. השיר יצא לאור ב-16 באוקטובר 2016 כסינגל הראשון מתוך האלבום הרביעי של ליטל מיקס, Glory Days.

השיר זכה להצלחה גדולה ברחבי העולם והגיע למקום הראשון בכמה מצעדים, ביניהם המצעד הבריטי. הוא השיר הרביעי של ליטל מיקס שמגיע למקום הראשון במצעד הבריטי. השיר מכר למעלה ממיליון עותקים בבריטניה והוכרז שם כמעמד פלטינה כפולה.

בילבורד דירגו את השיר במקום 58 מתוך 100 שירי הפופ הפופולריים ביותר לשנת 2016. בטקס פרסי המוזיקה הבריטית 2017, השיר זכה בקטגוריית שיר השנה וזו הייתה הפעם הראשונה של ליטל מיקס לזכות בפרס המוזיקה הבריטית.

== וידאו קליפ ==
הקליפ צולם במדבר טברנאס, אלמריה, ספרד והועלה לערוץ Vevo של ליטל מיקס ב-21 באוקטובר 2016. בקליפ ניתן לראות את הלהקה נוסעת במכונית בכביש מהיר כשברקע ישנם מלא עצים בצבע לבנדר. הקליפ צבר מעל 400 מיליון צפיות ביוטיוב.

== הופעות וקידום ==
הלהקה הופיעה לראשונה עם השיר ב-16 באוקטובר בתוכנית "X Factor". הן הופיעו עם השיר גם בתוכנית "בוקר טוב אמריקה".

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה
|2× פלטינות
|1,200,000
|-
!אוסטרליה
|3× פלטינות
|210,000
|-
!קנדה
|זהב
|40,000
|-
!איטליה
|זהב
|25,000
|-
!בלגיה
|זהב
|15,000
|-
!ניו זילנד
|זהב
|15,000
|-
!פולין
|זהב
|10,000
|}

== קישורים חיצוניים ==

קטגוריה:שירי 2016
קטגוריה:סינגלים מ-2016
קטגוריה:שירי ליטל מיקס
קטגוריה:שירים באנגלית
קטגוריה:שירים על בגידה: מעילה באמון
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת סייקו מיוזיק
ירחוני דרומי

ירחוני דרומי (שם מדעי: Lampris immaculatus) הוא מין של דג ממשפחת הירחוניים השוכן באוקיינוסים הדרומיים. הוא קרוב למין ירחוני מלכותי הנפוץ יותר.

הדג דומה לקרוב משפחתו הנפוץ אך קטן יותר. אורכו 1.1 מ' ומשקלו עד 30 ק"ג. הוא בעל קשקשים כחולים עם סנפירים, זנב ושפתיים אדומים וצורתו כדורית. הוא חי בעומקים של 50–450 מ' מתחת המים.

דג זה חי ברחבי אוקיינוס הדרומיים ומגיע ממש עד לחופי אנטארקטיקה. הוא ניזון בעיקר ממדוזות, דיונונים וקריל. לעיתים יאכל גם דגים קטנים.

==קישורים חיצוניים==

==הערות שוליים==

קטגוריה:ירחוניים
קטגוריה:דגי האוקיינוס האטלנטי
קרולינה, נסיכת רויס-גרייץ

קרולינה, נסיכת רויס-גרייץ (בגרמנית: Caroline, Prinzessin Reuß zu Greiz; 13 ביולי 1884 - 20 בינואר 1905), הייתה נסיכה גרמנייה מבית רויס אשר התחתנה עם וילהלם ארנסט, הדוכס הגדול של סקסוניה-ויימאר-אייזנך.

==ביוגרפיה==
קרולינה נולדה ב-13 ביולי 1884 בעיר גרייץ, להיינריך העשרים ושנים, נסיך רויס-גרייץ ולאידה, נסיכת שאומבורג-ליפה, בתם של אדולף הראשון, נסיך שאומבורג-ליפה והרמינה, נסיכת ולדק ופירמונט. 

ב-10 בדצמבר 1902 התארסה קרולינה עם וילהלם ארנסט, הדוכס הגדול של סקסוניה-ויימאר-אייזנך, וב-30 באפריל 1903 התחתנו השניים בביקבורג. קרולינה רצתה לסגת מהנישואים זמן קצר לפני החתונה, אולם וילהלם השני, קיסר גרמניה ואשתו אוגוסטה ויקטוריה, קיסרית גרמניה ומלכת פרוסיה שכנעו אותה להתחתן עמו. בני דודיה גאורג, נסיך שאומבורג-ליפה והיינריך הארבעה עשר, נסיך רויס, כמו גם בני דודיו של וילהלם ארנסט וילהלמינה, מלכת הולנד והנדריק, נסיך הולנד הגיעו לחתונה.

נישואי הזוג היו אומללים, וקרולינה לא הצליחה להתאים את עצמה לנימוסי החצר הנוקשים בוויימאר. עד מהרה ברחה קרולינה לשווייץ, ובהמשך אף חלתה במלנכוליה. ב-20 בינואר 1905 מתה קרולינה במיינינגן בנסיבות מסתוריות, והטענה הרשמית הייתה דלקת ריאות בעקבות שפעת, אם כי הועלו טענות שהייתה זו התאבדות. לאחר מותה התחתן וילהלם ארנסט בשנת 1910 עם פאודורה, נסיכת סקסוניה-מיינינגן, ממנה נולדו לו 4 ילדים.

== אילן יוחסין ==

==קישורים חיצוניים==

קטגוריה:נסיכות גרמניות

קטגוריה:גרמניות שנולדו ב-1884
קטגוריה:נפטרות ב-1905
Touch (שיר של ליטל מיקס)

"Touch" (בעברית: "מגע") הוא שיר של הלהקה הבריטית ליטל מיקס. השיר יצא לאור ב-9 בדצמבר 2016 כסינגל השני מתוך האלבום הרביעי של ליטל מיקס, Glory Days.

בנובמבר 2016, ליטל מיקס הוציאו את השיר כסינגל הקידומי הרביעי מהאלבום וב- בדצמבר 2016 הכריזו כי הן בחרו את השיר להיות הסינגל השני מאלבום האולפן הרביעי שלהן. ב-28 בפברואר 2017, רמיקס בשיתוף Kid Ink שיצא לאור בנוסף.

השיר הגיע למקום ה-4 במצעד הבריטי, ונכנס לעשירייה הפותחת במצעד של מקסיקו, סקוטלנד ואירלנד.
השיר היה מועמד בטקס פרסי המוזיקה הבריטית לשנת 2017 בקטגוריית סינגל השנה והקליפ בקטגוריית וידאו השנה.

== קידום והופעות ==
הלהקה הופיעה עם השיר בגמר של ה-The X Factor, דבר שהקפיץ את השיר למקום 23 במצעד הסינגלים הבריטי.

== וידאו קליפ ==
הקליפ יצא ב-19 בינואר 2017. הקליפ הוא בכיכובן של הלהקה והרקדנים שלהן. הלהקה נמצאת במעין מבוך צבעוני ובמהלך השהות שלהן במבוך הן רוקדות עם הרקדנים שלהן לצלילי השיר.
הקליפ הוביל איתו תגובות שליליות, בטענה שהוא פרובוקטיבי מדי וחסר תוכן. נכון ליוני 2018 לקליפ יש מעל 250 מיליון צפיות ביוטיוב.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה
|פלטינה
|600,000
|-
!אוסטרליה
|2× פלטינות
|140,000
|-
!איטליה
|זהב
|25,000
|-
!בלגיה
|זהב
|15,000
|-
!ניו זילנד
|זהב
|15,000
|}

== קישורים חיצוניים ==

קטגוריה:שירי 2016
קטגוריה:סינגלים מ-2016
קטגוריה:שירי ליטל מיקס
קטגוריה:שירים באנגלית
קטגוריה:וידאו קליפים שבוימו על ידי דיירקטור X
קטגוריה:שירים על מיניות
קטגוריה:סינגלים בהוצאת סייקו מיוזיק
מיכל בן-שחר

מיכל בן-שחר (נולדה ב-1974) היא מדענית ישראלית, פרופסור חבר לחקר המוח ובלשנות וראש המעבדה לנוירוביולוגיה של שפה במרכז לחקר המוח על שם לסלי וסוזן גונדה באוניברסיטת בר-אילן. עוסקת בעיבוד וייצוג שפה במוח, תחום התורם להבנת ליקויי קריאה וגמגום.

== ביוגרפיה ==
מיכל בן-שחר נולדה בקיבוץ יפעת. היא בוגרת התוכנית הבין-תחומית לתלמידים מצטיינים ע"ש עדי לאוטמן, ובעלת תואר מוסמך בהצטיינות בפסיכולוגיה מאוניברסיטת תל אביב. ב-2005 הוענק לה דוקטורט מאוניברסיטת תל אביב על עבודתה בפיתוח של שיטות הדמיה מוחית למחקר של ייצוג ועיבוד שפה במוח, בהנחיית פרופ' יוסף גרודזינסקי.

מחקר הפוסט דוקטורט שלה נערך במחלקה לפסיכולוגיה של אוניברסיטת סטנפורד, בשיתוף עם פרופ בריאן וונדל . המחקר התרכז בדרך שבה אזורי המוח המעורבים בקריאה מפתחים רגישות מוגברת למילים כתובות במהלך רכישת הקריאה.

בשנת 2008 הצטרפה לסגל האקדמי הבכיר של אוניברסיטת בר-אילן כחברת החוג לבלשנות וספרות אנגלית וחברה במרכז לחקר המוח ע"ש גונדה.

בשנים 2015 - 2016 הייתה פרופסורית אורחת במרכז הרפואי של אוניברסיטת סטנפורד.

בשנת 2017 התמנתה לראש הכנס הבינלאומי לנוירוביולוגיה של שפה ולחברת הוועד המנהל של האגודה הבינלאומית לנוירוביולוגיה של שפה

בשנים 2018 - 2022 כיהנה בראש התוכנית ללימודי מדעי המוח באוניברסיטת בר-אילן.

== מחקרים (מבחר) ==
מחקריה של ד"ר בן-שחר עוסקים במנגנונים המוחיים המעורבים בעיבוד שפה, ובשיטות הדמיה מוחית המאפשרים לזהות הבדלים בעיבוד שפה באוכלוסיות שונות. למשל, מחקריה מראים הבדלים בקישוריות מוחית אצל אנשים בוגרים בעלי גמגום התפתחותי, ומצביעים על הבדלים מוחיים בקישוריות במערכת השפה בילדים שנולדו פגים. בן-שחר הייתה מראשוני החוקרים בישראל שאימצו שיטות של הדמיה מוחית תפקודית (functional MRI) כדי לחקור כיצד המוח מעבד מאפיינים מורכבים של שפה כגון תחביר.

בסדרת מחקרים ביחד עם עמיתים, הראתה כיצד תהליך לימוד קריאה מתבסס על שינויים בקשרים במוח עם התפתחות בילדות, מחקרים אלו זכו לתהודה ופרסים

==קישורים חיצוניים==
* [https://neurolingbiu.wordpress.com אתר המעבדה לנוירוביולוגיה של שפה בראשותה של מיכל בן-שחר] 
*

==הערות שוליים==

קטגוריה:יפעת: אישים
קטגוריה:מדעניות מוח ישראליות
קטגוריה:מדעני מוח ישראלים
קטגוריה:סגל אוניברסיטת בר-אילן: מדעי הרוח
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
טריטון (סוג)

טריטון (שם מדעי: Triturus) הוא סוג של דו-חיים ממשפחת הסלמנדריים מתת-משפחת הטריטונים.

הטריטונים נראים כמו סלמנדרות בעלות קוצים דקים ואורכם 10–20 ס"מ. הם חיים במקווי מים או במקומות חיות לחים באירופה ואסיה. המין טריטון הפסים מצוי בישראל. את הביצים הם מטילים במים ומהם בוקעים ראשנים. לטריטונים זרועות גדולות וזנב חזק המשמש כהגה. חלק מבני הסוג ארסיים ועל גבם שורות קוצים המשמשות להגנה.

הם ניזונים מחסרי חוליות קטנים.

== מינים ==
* Triturus anatolicus
* Triturus carnifex
* טְרִיטוֹן הָרֶכֶס (Triturus cristatus)
* Triturus dobrogicus
* Triturus ivanbureschi
* Triturus karelinii
* Triturus macedonicus
* Triturus marmoratus
* Triturus pygmaeus
* Triturus ophryticus - ייתכן ששייך לסוג Ommatotriton
* טריטון הפסים (Triturus vittatus) - ייתכן ששייך לסוג Ommatotriton

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:סלמנדריים
נסיכות רויס-גרייץ

נסיכות רויס-גרייץ (בגרמנית: Fürstentum Reuß-Greiz) הייתה נסיכות קטנה בגרמניה, אשר השתייכה לענף המבוגר של בית רויס, אשר התקיים עד לאחר מלחמת העולם הראשונה, ובשנת 1920 צורפה לתורינגיה.

==היסטוריה==
בשנת 1723 ירש היינריך האחד עשר, רוזן רויס-אוברגרייץ את רוזנות רויס-אוברגרייץ, ובשנת 1768 הוא ירש אף את רוזנות רויס-אונטרגרייץ, ואיחד אותם לרוזנות רויס-גרייץ. בשנת 1778 העניק לו יוזף השני, קיסר האימפריה הרומית הקדושה את התואר נסיך, ובשנת 1800 הוא מת ובנו היינריך השלושה עשר, נסיך רויס-גרייץ ירש את נחלותיו ותאריו.

בשנת 1806 הצטרפה הנסיכות לקונפדרציה של הריין, ובשנת 1815 היא הצטרפה לקונפדרציה הגרמנית. בשנת 1848 פרצו בנסיכות מהומות כחלק ממהפכות אביב העמים, והיינריך העשרים, נסיך רויס-גרייץ הבטיח שיעניק חוקה לנתיניו, אולם לאחר דיכוי המהומות הוא הפר את הבטחתו ולא העניק להם חוקה. בשנת 1859 מת היינריך העשרים, ובנו היינריך העשרים ושנים, נסיך רויס-גרייץ ירש את נחלותיו ותאריו. מכיוון שהיה קטין שלטה אמו קרולינה, נסיכת הסן-הומבורג כעוצרת הנסיכות עד לבגרותו. קרולינה, שהייתה בתו של גנרל אוסטרי ואשתו של קצין אוסטרי, שנאה את פרוסיה, ובשל כך הצטרפה במלחמת אוסטריה–פרוסיה לצד אוסטריה. עד מהרה נכבשה הנסיכות על ידי הצבא הפרוסי, ונשארה תחת כוחות כיבוש עד לאחר תשלום של 100,000 טאלרים.

בשנת 1867 נטל היינריך את מושכות השלטון לידיו, ומיד לאחר מכן העניק לנסיכות את החוקה הראשונה שלה. בשנת 1870 לחמו כוחות הנסיכות לצד הצבא הפרוסי במלחמת צרפת–פרוסיה, ובשנת 1871 הצטרפה הנסיכות לקיסרות הגרמנית. כמו הוריו נשאר היינריך אנטי פרוסי כל ימיו, ודחה שוב ושוב את הצעדים הפרוסיים כקולטורקמפף ונישואים אזרחיים. היינריך, כמו גם נתיניו ברויס, סירב לקבל את העובדה שלקיסרי גרמניה מבית הוהנצולרן יש עדיפות על פני בתי מלוכה אחרים, וכשנשאל על יחסיו עם הקיסר, היה היינריך פשוט משיב כי הם "הם בעלי ברית להגנה משותפת של הפדרציה הגרמנית". היינריך לא פספס שום הזדמנות להראות את סלידתו מהקיסר, וסירב לאפשר את הקמתו של כל זכר לקיסר וילהלם הראשון, סבו האהוב של וילהלם השני. היינריך גם סירב להתיר הפגנת אבל, רשמית או פרטית, בעת מותם של הקיסרים וילהלם הראשון ופרידריך השלישי, ואף אסר על כל חגיגה של ימי השנה לניצחונות הגרמנים בשנת 1870. היינריך היה עשיר מאוד, שכן חלקו הגדול של השטח ששלט בו היה רכושו הפרטי. בסוף שלטונו, התגוררו ברויס-גרייץ פחות מ-70,000 אנשים, והא השתרעה על שטח של 122 קילומטרים רבועים. בשנת 1902 מת היינריך בגרייץ, ובנו היינריך העשרים וארבעה, נסיך רויס-גרייץ עלה לשלטון במקומו. מכיוון שהיינריך העשרים וארבעה היה לקוי בנפשו כתוצאה מתאונה שעבר בילדותו, שלטו דודניו היינריך הארבעה עשר, נסיך רויס הקו הצעיר ולאחריו היינריך העשרים ושבעה, נסיך רויס הקו הצעיר כעוצרי הנסיכות. לאחר תבוסת גרמניה במלחמת העולם הראשונה, נאלץ היינריך העשרים וארבעה להתפטר, ובתחומי הנסיכות הוקמה המדינה העממית רויס שהצטרפה בשנת 1920 למדינת תורינגיה.

==נסיכי רויס-גרייץ==
* היינריך האחד עשר (1778–1800)
* היינריך השלושה עשר (1800–1817)
* היינריך התשעה עשר (1817–1836)
* היינריך העשרים (1836–1859)
* היינריך העשרים ושנים (1859–1902)
* היינריך העשרים וארבעה (1902–1918)

==קישורים חיצוניים==

קטגוריה:מדינות לשעבר בתחומי גרמניה
קטגוריה:מדינות האימפריה הרומית הקדושה
קטגוריה:מדינות הקונפדרציה של הריין
קטגוריה:מדינות הקונפדרציה הגרמנית
קטגוריה:מדינות הקונפדרציה הצפון-גרמנית
קטגוריה:האימפריה הגרמנית: מדינות
היינריך העשרים וארבעה, נסיך רויס-גרייץ

היינריך העשרים וארבעה, נסיך רויס גרייץ (בגרמנית: Heinrich XXIV Fürst Reuß zu Greiz; 20 במרץ 1878 - 13 באוקטובר 1927), היה נסיך רויס-גרייץ בין השנים 1902–1918.

==ביוגרפיה==
היינריך נולד ב-20 במרץ 1878 בעיר גרייץ, להיינריך העשרים ושנים, נסיך רויס-גרייץ ולאידה, נסיכת שאומבורג-ליפה, בתם של אדולף הראשון, נסיך שאומבורג-ליפה והרמינה, נסיכת ולדק ופירמונט. 

בשנת 1902 מת אביו היינריך העשרים ושנים, נסיך רויס-גרייץ, והיינריך עלה לשלטון במקומו. מכיוון שהיינריך העשרים וארבעה היה לקוי בנפשו כתוצאה מתאונה שעבר בילדותו, שלטו דודניו היינריך הארבעה עשר, נסיך רויס הקו הצעיר ולאחריו היינריך העשרים ושבעה, נסיך רויס הקו הצעיר כעוצרי הנסיכות. לאחר תבוסת גרמניה במלחמת העולם הראשונה, נאלץ היינריך העשרים וארבעה להתפטר, ובתחומי הנסיכות הוקמה המדינה העממית רויס שהצטרפה בשנת 1920 למדינת תורינגיה.

ב-13 באוקטובר 1927 מת היינריך בגרייץ, ולאחר מותו איחד דודנו היינריך העשרים ושבעה, נסיך רויס הקו הצעיר, את בית רויס כולו תחת הנהגתו.

== אילן יוחסין ==

==קישורים חיצוניים==

קטגוריה:נסיכים גרמנים
קטגוריה:גרמנים שנולדו ב-1878
קטגוריה:גרמנים שנפטרו ב-1927
המדינה העממית רויס

המדינה העממית רויס (בגרמנית: Volksstaat Reuß) הייתה מדינה קטנה ברפובליקת ויימאר, שהתקיימה תקופה קצרה עד למיזוגה במדינת תורינגיה.

==היסטוריה==
לאחר תבוסת הקיסרות הגרמנית במלחמת העולם הראשונה ופרוץ המהפכה הגרמנית, נאלצו היינריך העשרים וארבעה, נסיך רויס-גרייץ והיינריך העשרים ושבעה, נסיך רויס הקו הצעיר להתפטר, וב-4 באפריל 1919 הוקמה בתחומי הנסיכויות המדינה העממית של רויס. ב-1 במאי 1920 התאחדה המדינה יחד עם עוד כמה מדינות קטנות, ובכך הוקמה מדינת תורינגיה.

==קישורים חיצוניים==
* [http://www.gonschior.de/weimar/Thueringen/Reuss/index.htm המדינה העממית רויס] 

קטגוריה:מדינות לשעבר בתחומי גרמניה
קטגוריה:תורינגיה
קטגוריה:רפובליקת ויימאר: מדינות
יהודה גולן (שגריר)

יהודה גולן (5 במרץ 1909 – 1 באפריל 1998) היה איש משרד החוץ ודיפלומט ישראלי שכיהן כשגריר ישראל בפינלנד וביוון.

==ביוגרפיה==
גולן נולד בירושלים כיהודה גולדברג, אחיו של שופט בית המשפט המחוזי בירושלים, משה גולן. הוא הוסמך כעורך דין בשנת 1943. ובמקביל ללימודיו עבד באופן חלקי במחלקה המדינית של הסוכנות היהודית.

באמצע 1946 נשלח לפתוח ולנהל את משרד הסוכנות בווינה.

לאחר הקמת מדינת ישראל התמנה גולן לאיש הקשר של משרד החוץ בירושלים. בשנת 1949 מונה למזכיר הצירות הישראלית בדרום אפריקה. בשנת 1953 הקים את הצירות הישראלית בקופנהגן. בשנת 1954 הוא החל לכהן כקונסול במונטריאול. בסוף שנות ה-50 היה הממונה על יחסי הציבור במשרד החוץ. בשנת 1960 נתמנה גולן לשגריר ישראל בפינלנד.
את כתב אמנתו הגיש בספטמבר 1960. בספטמבר 1964 נתמנה לראש הטקס במשרד החוץ במקומו של אברהם גלבוע שמונה לקונסול כללי בליסבון, בדרגת ציר. בתפקיד זה הוא כיהן עד שנת 1970, אז מונה לשגריר ישראל ביוון. בעת קבלת פנים שערך לכבוד יום העצמאות בשנת 1973, הגיע בטעות שגריר סין העממית ביוון, שהתכוון להגיע לאירוע של שגריר כווית. נוכחותו של השגריר הסיני עוררה עניין רב בתקשורת. בשנת 1974 פרש לגמלאות.

בשנת 1980, בעת ביקור בלוס אנג'לס היה נוכח בשוד מזוין, אך לא נפגע. בעקבות האירוע פורסם ברדיו ששגריר ישראל מוחזק כבן ערובה.

גולן היה נשוי לשרה בתו של הרב מרדכי סנדר קופשטיין. הם התגוררו בשכונת טלביה בירושלים.

==קישורים חיצוניים==

* [http://mfa.gov.il/memorial/Perpetuated/Pages/Golan-Yehuda.aspx יהודה גולן], אתר ההנצחה של משרד החוץ

==הערות שוליים==

קטגוריה:אנשי היישוב ילידי הארץ
קטגוריה:עובדי הסוכנות היהודית
קטגוריה:ראשי הטקס במשרד החוץ
קטגוריה:שגרירי ישראל בפינלנד
קטגוריה:שגרירי ישראל ביוון
קטגוריה:טלביה: אישים
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1909
קטגוריה:ישראלים שנפטרו ב-1998
אטיין בקרו

אטיין בקרו (בצרפתית: Étienne Bacrot; נולד ב-22 בינואר 1983 בליל, שבצרפת) הוא שחמטאי צרפתי בדרגת רב-אמן. הוא היה השחמטאי הצרפתי הראשון שהגיע לעשירייה הראשונה בעולם לפי מד כושר (2005).

נכון למאי 2019, מדורג במקום השלישי בצרפת וה-58 בעולם לפי מד כושר.

==ביוגרפיה==

בקרו החל לשחק שחמט בגיל 4. בגיל 9 הוא התחיל להתאמן אצל יוסף דורפמן. בגיל 10 הוא ניצח בתחרויות לגילו, ובגיל 13 ניצח את וסילי סמיסלוב. במרץ 1997, בגיל 14 וחודשיים, הוענק לו תואר רב אמן.

בקרו היה חמש פעמיים אלוף צרפת (פעם ראשונה בגיל 16). בגיל 16 הוא ניצח בדו-קרב את יהודית פולגאר 3.5:1.5, ובגיל 17 סיים בתיקו 3:3 דו-קרב עם אנטולי קרפוב בשחמט מהיר.

בגביע העולם בשחמט 2005 הוא הגיע לחצי הגמר.

== אטיין בקרו באולימפיאדת השחמט ==
בין השנים 1998 ל-2018 השתתף אטיין בקרו ב-7 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1996||עת ||צרפת|| 2470||7 מ-10||5+ 4= 1-||70.0|| 25 קבוצתי, 5 אישי
|-
| 1998||3 ||צרפת|| 2555||4.5 מ-10||3+ 3= 4-||45.0|| 26 קבוצתי, 68 אישי
|-
| 2002||1 ||צרפת|| 2653||8 מ-12||4+ 8= 0-||66.7|| 24 קבוצתי, 19 אישי
|-
| 2006||1 ||צרפת|| 2708||6 מ-8||4+ 4= 0-||75.0|| 7 קבוצתי, 3 אישי
|-
| 2008||1 ||צרפת|| 2705||6.5 מ-10||3+ 7= 0-||65.0|| 22 קבוצתי, 8 אישי
|-
| 2014||2 ||צרפת|| 2720||7 מ-10||4+ 6= 0-||70.0|| 13 קבוצתי, 5 אישי
|-
| 2018||2 ||צרפת|| 2678||6.5 מ-11||4+ 4= 2-||59.0|| 9 קבוצתי
|}

==מבחר תחרויות בהן השתתף==
* תחרות העל בביל 2012
* גביע העולם בשחמט בשנים:
: 2005, 2017, 2021
* אליפות אירופה בשחמט 2015

==קישורים חיצוניים==

==הערות שוליים==

קטגוריה:רבי-אמנים
קטגוריה:רבי-אמנים צרפתים
קטגוריה:ילדי פלא בשחמט
קטגוריה:אלופי צרפת בשחמט
קטגוריה:צרפתים שנולדו ב-1983
טטרה 87

טטרה 87 (בצ'כית: Tatra 87) היא מכונית סלון מתוצרת יצרנית הרכב הצ'כית "טטרה" (באנגלית: Tatra company) אשר יוצרה בין השנים 1936–1950.

"טטרה 87" דורגה לתקופתה, כמכונית מהירה מאוד. מכוניות מתחרות נבנו עם נפח מנוע גדול פי 2 מאשר ה"טטרה 87", והיו צורכות כ־20 ליטר ל-100 ק"מ.

במלחמת העולם השנייה קצינים נאצים רבים אשר נהגו בדגם ה"טטרה 87", נהרגו בתאונות דרכים, בגלל המהירויות הגבוהות שהגיעו (הדגם הגיע למהירות 160 קמ"ש (חריג לתקופה).

סך הכול יוצרו 3,056 יחידות.

==דגמים==
* "Typ 87" (יוצר בין השנים 1936–1950)
* "Typ 87-603" (יוצר בשנת 1950)

==תצורות==
* 4 דלתות - סלון
* קבריולה (2 יחידות אשר יוצרו בשנת 1938)

=="טטרה 87"==

* 5 נוסעים
* 4 דלתות
* דלתות קדמיות - "דלתות התאבדות" (ציר פתיחת הדלת מנוגד לציר התנועה הקדמי)
* מנוע אחורי
* מקדם גרר - 0.251
* מכל דלק - 55 ליטר

==תמונות==
<gallery mode="packed" heights="110">
קובץ:1941 Tatra 87 49870 front.jpg | "טטרה 87", שנת 1941
קובץ:Tatra T87 (2294975432).jpg | "טטרה 87"
קובץ:1937 Tatra 87, 8 cylinder, 75hp, 2960cm3, 150kmh, photo 5.JPG | "טטרה 87", שנת 1937
קובץ:1937 Tatra 87, 8 cylinder, 75hp, 2960cm3, 150kmh, photo 1.JPG | "טטרה 87", שנת 1937
קובץ:1937 Tatra 87, 8 cylinder, 75hp, 2960cm3, 150kmh, photo 2.JPG | "טטרה 87", שנת 1937
קובץ:1937 Tatra 87, 8 cylinder, 75hp, 2960cm3, 150kmh, photo 7.JPG | "טטרה 87", שנת 1937
קובץ:1948 Tatra 87 photo3.JPG | "טטרה 87", שנת 1948
קובץ:1947 Tatra T87 dashboard.jpg | "טטרה 87", שנת 1947 - מבט לתא הנהג (לוח מחוונים עגול, ושעון אנלוגי)
קובץ:1947 Tatra T-87 Saloon - Engine Compartment b (Lane Motor Museum).jpg | "טטרה 87", שנת 1947 - מבט למנוע האחורי
קובץ:Tatra T87 (5958242569).jpg | "טטרה 87"
קובץ:1947 Tatra T-87 Saloon - Front Nameplate (Lane Motor Museum).jpg | לוגו "טטרה 87", שנת 1947 (במרכז מכסה תא המטען הקדמי)

</gallery>

==ראו גם==
* טטרה 49
* טטרה 52
* טטרה 81
* טטרה 90
* טטרה 605
* טטרה 700

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1936
קטגוריה:מכוניות סלון
קטגוריה:כלי רכב המיוצרים בצ'כיה
קטגוריה:מכוניות מנוע אחורי
87
מוריץ בנדיקט

מוריץ בנדיקט (בגרמנית: Moritz Benedikt ; 27 במאי 1849 – 18 במרץ 1920) היה עיתונאי יהודי וינאי, העורך הראשי והבעלים של העיתון החשוב באימפריה האוסטרו-הונגרית, נויה פרייה פרסה מ-1880 ועד מותו.

== תולדות חייו ==
נולד בהולשוב שבמוראביה. ב-1872 החל לעבוד כעורך ב"נויה פרייה פרסה", שתאם את נטייתו הפוליטית הליברלית. הוא התבלט בדיווחיו על המשבר הפיננסי של 1873 והפך לדמות מוכרת. ב-1880 הפך לעורך הראשי של העיתון ולבעל המניות העיקרי בתאגיד Österreichische Journal-A.G ("עיתונות אוסטרית בע"מ"), בעליו של העיתון. עד 1908 ערך את העיתון יחד עם אדוארד באכר (Eduard Bacher) ולאחר מכן היה העורך הראשי לבדו. באותה תקופה היה אחד האנשים העשירים ביותר באוסטריה והותקף על ידי קרל קראוס שהאשימו בשחיתות ובכוחניות.

על אף היותו יהודי, והיותם של רבים מאוד מחברי המערכת יהודים, ביקש בנדיקט לשקף בעיתונו סדר יום ליברלי ונייטרלי מיחס אוהד ליהודים. כך, בעת משפט דרייפוס (אותו סיקר תיאודור הרצל עבור העיתון) פרסם בנדיקט במקביל לדיווחיו של הרצל גם סדרת ראיונות שערך הסופר והמחזאי הווינאי הרמן באהר עם אישים בינלאומיים כמחזאי הנריק איבסן והסוציאליסט אוגוסט בבל שהשמיעו דעות אנטישמיות. כך גם הסתייג בנדיקט מהציונות של הרצל ומנע פרסומים ציוניים בעיתונו.

עם מותו נקבר בחלק היהודי של בית הקברות המרכזי בווינה, שנהרס בעת מלחמת העולם השנייה.

== קישורים חיצוניים ==

* [https://austria-forum.org/af/AEIOU/Benedikt%2C_Moriz תקציר נתונים אישיים]

==הערות שוליים==

קטגוריה:עיתונאים יהודים אוסטרים
קטגוריה:עורכי עיתונים יהודים אוסטרים
קטגוריה:ילידי 1849

קטגוריה:אוסטרים שנפטרו ב-1920
טטרה 605

טטרה 605 (בצ'כית: Tatra 605) היא אב-טיפוס של מכונית מרוץ מתוצרת יצרנית הרכב הצ'כית "טטרה" (באנגלית: Tatra company) אשר יוצרה בשנת 1957.

=="טטרה 605"==
 
* גוף הדגם באווירודינמיקה של 2 חלקים
* מספר דלתות - 0
* מושב בודד לנהג
* מנוע מרכזי
* מנוע מסוג "Straight engine" תוצרת "Zweizylindermotor" 

==תמונות==
<gallery mode="packed" heights="180">
קובץ:Tatra008.jpg | "טטרה 605"
קובץ:PA153465.JPG | "טטרה 605"
</gallery>

==ראו גם==
* טטרה 20
* טטרה 49
* טטרה 52
* טטרה 81
* טטרה 87
* טטרה 90
* טטרה 605

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1957
קטגוריה:מכוניות מרוץ
קטגוריה:כלי רכב המיוצרים בצ'כיה
קטגוריה:מכוניות מנוע מרכזי
605
אל-כות

אל-כות (בערבית: الكوت) היא בירת מחוז ואסט במזרח עיראק. העיר שוכנת על גדות נהר החידקל כ-160 ק"מ מדרום לבירה בגדאד. לפי אומדן רשמי מתאריך 1 ביולי 2018 אוכלוסיית העיר מונה 389,376 בני אדם.

במלחמת העולם הראשונה נערך עליה מצור.

==קישורים חיצוניים==

* 

==הערות שוליים==

קטגוריה:עיראק: ערים
אלן מקארתור

אלן פטרישה מקארתור היא שייטת אנגליה, מחזיקת השיא העולמי בהקפת יחיד המהירה ביותר של העולם בשיט ומייסדת קרן אלן מקארתור לתמיכה בחולי סרטן ולעזור להם באמצעות שיט.

== ביוגרפיה ==
אלן נולדה ב-8 ביולי 1976 בדרבשייר שבאנגליה, לקן ואבריאל מקארתור זוג מורים, שם גדלה עם שני אחים. בגיל 4 נחשפה אלן לעולם השיט על ידי דודתה. בגיל 13 קנתה את סירתה הראשונה שנקראה Thr’penny Bit . אלן ניסתה ללמוד וטרינריה, אך הפסיקה כשחלתה במחלת הנשיקה ולאחר מכן החלימה. ב-1994 החליטה להיכנס לעולם השיט המקצועי ועבדה על מפרשית באורך 18 מטרים וכמדריכת שיט למבוגרים. בגיל 18 קיבלה אלן תעודת מדריך מטעם איגוד השיט המלכותי. ב-1995 הפליגה לבדה סביב בריטניה הגדולה וזכתה בפרס הימאי הצעיר של השנה. ב-1996 לראשונה חצתה את האוקיינוס האטלנטי ולאחר מכן השתתפה במספר מרוצים בחציית האוקיינוס. אלן קיבלה מימון מקבוצת קינגפישר להשיג דמי כניסה למרוץ חציית האוקיינוס האטלנטי בשיט יחיד Route du Rhum שבו ניצחה והשלימה את המרוץ בפחות מ-20 יום שבעקבותיו נכנסה לקשר מתמשך עם קבוצת קינגפישר. בשנת 1999 השתתפה במספר מרוצים עם הימאי הצרפתי איב פרלייה. בשנת 2000 אלן יצרה קשר עם ארגון צדקה צרפתי וליוותה ילדים חולי סרטן במסע שיט. בשנת 2001 נהייתה אלן לאלופת העולם בשיט כשזכתה באליפות העולם Fico-Lacoste. בשנת 2003 הקימה את קרן אלן מקארתור לתמיכה בחולי סרטן ולעזור להם באמצעות שיט.

== הישגים ==
ב-1995 זכתה אלן בפרס הימאי הצעיר של השנה. ב-1998 זכתה אלן במקום הראשון במרוץ חציית האוקיינוס האטלנטי בשיט יחיד Route du Rhum מסן מלו לגוודלופ. בשנת 1999 זכתה אלן בפרס ימאי השנה. בשנת 2000 אלן הייתה הזוכה הצעירה  ביותר במרוץ חציית האוקיינוס האטלנטי ליחיד Europe 1 New Man STAR. בפברואר היגה אלן למקום השני במרוץ ה-Vendee Gliobe שבמהלכו הייתה לאישה המהירה ביותר והאדם הצעיר ביותר שהשלים את המרוץ. בדצמבר של אותה שנה נהייתה אלן לאלופת העולם בשיט כשזכתה באליפות העולם Fico-Lacoste וקיבלה מידי המלכה את אות מסדר האימפריה הבריטית בארמון בקינגהאם. בשנת 2005 שברה אלן את השיא העולמי בהקפת יחיד המהירה ביותר של העולם בשיט תוך פחות מ-72 ימים וב-8 בפברואר של אותה שנה קיבלה את תואר הדיים, אות האבירות הנשית של האימפריה הבריטית, כאישה הצעירה ביותר שזכתה בתואר הזה.

==קישורים חיצוניים==

* 

* 

==הערות שוליים==

קטגוריה:שייטות (נשים)
קטגוריה:זוכי פרס לוריוס: פעילות
קטגוריה:בריטים שהופיעו ברשימת טיים 100
קטגוריה:בריטיות שנולדו ב-1976
קטגוריה:בריטים שנולדו ב-1976
האגודה הבין-לאומית לפונטיקה

האגודה הבין-לאומית לפונטיקה (באנגלית: International Phonetic Association; בראשי תיבות: IPA) היא ארגון בין-לאומי המקדם את חקר הפונטיקה (תורת ההיגוי) ושימושיו השונים.

האגודה נוסדה בפריז, צרפת בשנת 1886, ושיא השפעתה היה סביב שנת 1914, כאשר כללה 1,751 חברים מ-40 מדינות בעולם. מטה הארגון נמצא בלונדון, אנגליה.

האגודה מפרסמת את מחקריה בכתב עת הנושא את שמה.

== תרומת הארגון ==
התרומה המרכזית של הארגון היא פיתוח האלפבית הפונטי הבין-לאומי – תקן אחיד לייצוג פונטי של כל השפות. ראשי התיבות IPA מתייחסים הן לארגון והן לאלפבית. ההחלטה ליצור אלפבית פונטי מוסכם עבור כל השפות נבעה בין השאר מהצורך של מורים ללמד את תלמידיהם הגייה נכונה של המילים וכך גם לתרום לקריאה נכונה של טקסטים.

== ראו גם ==
* אלפבית פונטי בינלאומי
* פונטיקה

== קישורים חיצוניים ==

* 

* [https://www.internationalphoneticassociation.org/ הסבר על אלפבית פונטי בינלאומי], באתר של האגודה הבינלאומית לפונטיקה

קטגוריה:מוסדות מדעיים בין-לאומיים
גבעות להב

קטע מ[[שביל ישראל העובר בשמורת להב צפון]]
גבעות להב הן שתי שמורות טבע הסמוכות זו לזו, בצפון הנגב, ליד קיבוץ להב: שמורת להב דרום ("גבעות להב") ושמורת להב צפון ("שמורת להב").

== גאוגרפיה ==
שמורת להב דרום נמצאת כ-4 ק"מ מדרום - מערב לקיבוץ להב וכ-1.5 ק"מ צפונית מערבית מהכפר הבדואי לקייה ושטחה הוא כ-2 קמ"ר. היא נמצאת בין האזור המדברי של בקעת באר שבע ובקעת ערד לבין האזור הים תיכוני המשתרע ממנה מערבה לעבר הים.

שמורת להב צפון נמצאת מצפון לקיבוץ להב ושטחה הוא 1 קמ"ר. השמורה נמצאת במפגש של אזור ים-תיכוני, אזור ערבתי ואזור מדברי.

שתי השמורות ממוקמות בשפלה הגבוהה ורום פסגותיהן הוא כ-450 מטרים. שתיהן בנויות מסלעי קירטון איאקוני מכוסה נארי.

כמות המשקעים השנתית באזור הוא כ-350 מ"מ ועונת הביקור המומלצת למטיילים היא האביב.

תאריך הכרזת השמורות הוא 18 ביולי 1976 עם תוספת ב-18 ביוני 2017 ושמן נקבע על פי קרבתן לקיבוץ להב.

גבעות גורל הן רכס בשמורת גבעות להב המשמש את החילות הרגליים בצה"ל כאתר אימונים לניווטים. הגבעות הוכרזו כשמורת טבע נפרדת על ידי רשות הטבע והגנים. בתחומן של הגבעות נמצאים מיני פרחים וצמחים רבים. בסתיו ניתן לראות את פריחת החלמוניות בין גבעות גורל סמוך ליער להב.

== החי והצומח בשמורה ==
בשמורת להב דרום הצמחייה דלה עקב לחץ רעייה חזק מאוד ומלבד עירית ומתנן שעיר לא ניתן לראות בה אף צמח רב שנתי.

בשמורת להב צפון ניתן לראות צמחייה מגוונת של חברה ים תיכונית, ערבתית ומדברית. הצמחייה השלטת היא הסירה הקוצנית ושלהבית קצרת שיניים. כמו כן ניתן לראות בשמורה אלקנה סמורה, קיפודן, אזוב מצוי, קורנית, חלבלוב מגובשש, כתלה חריפה, געדה מצויה, מתנן שעיר, נואית קוצנית, בן חצב מדברי, שמשון השלחופיות, קזוח עקם ועוד. צמחים אלו מדיפים ריח אשר נועד להרחיק ולדחות את בעלי החיים מלאכול את הצמחים וחלקם רעילים במידה זו או אחרת וכך הם עמידים בפני רעייה. ניתן לראות כאן גם מרבדים של כלניות, נוריות ועיריות ממינים שונים.

השמורה מקיימת מגוון רחב של בעלי חיים, וביניהם צבי ארץ ישראלי, צבוע מפוספס, ארנבת השדה, תן זהוב, שועל מצוי, ומגוון מכרסמים, זוחלים ועופות.

==קישורים חיצוניים==
* [http://www.inature.info/wiki/%D7%A9%D7%9E%D7%95%D7%A8%D7%AA_%D7%92%D7%91%D7%A2%D7%95%D7%AA_%D7%9C%D7%94%D7%91 שמורת להב], באתר טבע ונופים בישראל
* [http://wap.mapa.co.il/smartapp/mapasite/gateitem.aspx?recordid=3819 גבעות להב], באתר "מפה"
* [http://www.kkl.org.il/forestsearch/lahav_forest.aspx יער להב], באתר קק"ל
* [http://www.inature.info/wiki/שמורת_גבעות_להב שמורת גבעות להב], באתר inature
* 
* [http://www.birdsbase.com/bbis_test/heb/location.jsp?id=3000 אזור גבעות להב], באתר מרכז המידע הלאומי לציפורים
* 

== הערות שוליים ==

קטגוריה:הנגב: שמורות טבע
קטגוריה:הנגב
הספרייה והארכיון הלאומי של קנדה

הספרייה והארכיון הלאומי של קנדה (באנגלית: Library and Archives Canada – LAC) היא מוסד פדרלי המשמשת כארכיון של המוסדות הממשלתיים של קנדה. אוסף המוסד מכיל פרסומים, קטעי שמע, סרטונים, תמונות, עבודת יצירה ומסמכים אלקטרוניים.

המוסד הוקם בשנת 2004 מתוך שני המוסדות: הספרייה הלאומית והארכיון הלאומי. הוא שוכן בבירה הפדרלית אוטווה.

הספרייה הלאומית לשעבר נוסדה בשנת 1953. היא נועדה לשרת קנדים וספריות קנדיות.

הארכיון הלאומי לשעבר נוסד ב-1872, מקבילה לארכיון הלאומי של ארצות הברית. השילוב בין הארכיון הלאומי והספרייה הלאומית הוא לאפשר דרך חדשה של מוסד לאומי ליעד לימודי עיקרי.

== אוסף הספרייה ==
אוסף הספרייה מכיל:
* יותר מ-3 מיליון ציורים, ארכיונים, מפות ותוכניות שמתקופת תחילת המאה ה-16.
* יותר מ-90,000 סרטים הכוללים סרטים ארוכים וקצרים, תיעודיים וסרטים אילמים משנת 1897.
* מעל ל-550,000 שעות של אודיו והקלטות וידאו.
* עיתונים לאומים מרחבי קנדה מעיתונים יומיים עכשוויים לסטודנטים וממגזינים קדומים לידיעונים אתניים חברתיים.

==קישורים חיצוניים==

* 

==הערות שוליים==

קנדה
קנדה
קטגוריה:קנדה: ספריות
פריד מורד

פריד מורד (באנגלית: Ferid Murad; 14 בספטמבר 1936 – 4 בספטמבר 2023) היה רופא ופרמקולוג אמריקאי אשר זכה בפרס נובל לפיזיולוגיה או רפואה בשנת 1998 יחד עם רוברט פ. פרשגוט ולואיס ג'. איגנרו על גילוי תכונות האיתות של חנקן חמצני.

== ביוגרפיה ==
=== ראשית חייו ===
מורד נולד בוייטינג, אינדיאנה. אביו, ג'אבר מוראט אייג'ופי, היה מהגר אלבני מגוסטיבר, מקדוניה ואימו, הנרייטה באומן, הייתה אמריקאית נוצרייה. פריד מורד התחנך כנוצרי.

=== חייו הבוגרים ===
בשנת 1958 סיים מורד תואר ראשון בכימיה במסגרת תוכנית טרום-רפואית באוניברסיטת DePauw. בשנת 1965 קיבל את התארים דוקטור לרפואה ודוקטור לפילוסופיה מאוניברסיטת קייס וסטרן ריזרב. לאחר סיום לימודיו התחיל לעבוד כמתמחה בבית החולים הכללי מסצ'וסטס, שם עבר התמחות ברפואה פנימית. בשנת 1967 עבד בשירות הבריאות הציבורי כעוזר מנתח ועמית קליני. לאחר שלוש שנים הפך לחבר סגל בכיר בארגון. בשנת 1970 הצטרף לאוניברסיטת וירג'יניה, כפרופסור של רפואה פנימית ופרמקולוגיה. בין השנים 1971–1981 כיהן כמנהל המרכז הקליני לחקר רפואה וכמנהל המחלקה לחקר פרמקולוגיה קלינית של אוניברסיטת וירג'יניה. מורד עבר לאוניברסיטת סטנפורד ב-1981, שם הוא שימש כיושב ראש החוג לרפואה, כממלא מקום של מנהל המחלקה לרפואת הנשימה וכראש הצוות הרפואי במרכז הרפואי של פאלו אלטו. בשנת 1988 הוא זכה בפרס מטעם איגוד הלב האמריקני. באותה שנה מורד עזב את משרתו בסטנפורד לטובת מעבדות אבוט, שם כיהן כסגן נשיא של חברת התרופות דיסקברי עד שנת 1993, השנה שבה ייסד את חברת הביוטכנולוגיה שלו, Molecular Geriatrics Corporation. בשנת 1997 מורד חזר לאקדמיה והצטרף לבית הספר לרפואה של אוניברסיטת טקסס ביוסטון כדי ליצור מחלקה חדשה של ביולוגיה אינטגרטיבית, פרמקולוגיה ופיזיולוגיה. גם שם מורד כיהן במספר תפקידים במקביל ביניהם: יו"ר המחלקה לביולוגיה ופרמקולוגיה ומנהל מכון בראון לרפואה מולקולרית למניעת מחלות אנושיות. בשנת 2011 מורד עבר לאוניברסיטת ג'ורג' וושינגטון כפרופסור במחלקה לביוכימיה וביולוגיה מולקולרית.

מורד נפטר ב-4 בספטמבר 2023. הותיר אחריו אישה, קרול א. מורד, וחמישה ילדים.

== מחקרו ==
מורד למד כיצד ניטרוגליצרין הפעיל אנזים שיצר גנוסין מונופוספט מחזורי (Cgmp) אשר בתורו גרם לכלי הדם להתרחב. בשנת 1976 מורד היה מסוגל להראות כי ניטרוגליצרין מיוצר על ידי אפקט פליטת תחמוצת החנקן (NO). התגלית ייצגה עיקרון חדש להעברת אותות בין תאים - זו הייתה הפעם הראשונה שבה היה ניתן לראות גז כמולקולה המעבירה אותות. על תגלית זו זכה מורד בפרס נובל לפיזיולוגיה או רפואה, יחד עם רוברט פ. פרשגוט ולואיס ג'. איגנרו.

== פרסים ==
* 1996 – פרס אלברט לסקר למחקר רפואי בסיסי
* 1998 – פרס נובל לפיזיולוגיה או רפואה

== קישורים חיצוניים ==

* 
* 

== הערות שוליים ==

קטגוריה:ביוכימאים אמריקאים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:בוגרי אוניברסיטת דפאו
קטגוריה:בוגרי אוניברסיטת קייס וסטרן ריזרב
קטגוריה:אמריקאים שנולדו ב-1936
קטגוריה:אמריקאים שנפטרו ב-2023
קטגוריה:זוכי פרס אלברט לסקר למחקר רפואי בסיסי
הסריה

הַסְרָיָה (באנגלית: Rancidification) היא תהליך הגורם לחומר להפוך סָרוּחַ, לבעל ריח או טעם רע. בפרט הכוונה להידרוליזה או לחימצון של שומנים ליצירת אלדהידים קצרי-שרשרת וקטונים, שריחם רע. החמצון מתבצע על האזורים הלא רווים בחומצות השומן, ועל כן חומצות שומן בלתי רוויות מוּעדות יותר להסריה.

בדרך כלל תהליכים אלה אינם רצויים במזון, אך לפעמים משמשים בכוונה כחלק מתהליך היצור, לדוגמה בגבינות מיושנות. הסריה עלולה לפגום בערך התזונתי, אך לרוב אינה מסוכנת לאדם.

הסריה עשויה להגרם מפעילות אנזימטית של מיקרואורגניזמים.

==קישורים חיצוניים==
* 

==הערות שוליים==

קטגוריה:מזון
קטגוריה:תגובות כימיות
קטגוריה:כימיה של מזון: תהליכים
אדוארד קלארק פוטר

אדוארד קלארק פוטר (באנגלית: Edward Clark Potter; 26 בנובמבר 1857 - 21 ביוני 1923) היה פסל אמריקני, אשר נודע בעיקר בזכות פסלי החיות שלו. אחת היצירות המפורסמות ביותר שלו היא פסלי אריות השיש המוצבים בכניסה לספרייה הציבורית של ניו יורק.

== שנים ראשונות ==
פוטר נולד בניו לונדון, קונטיקט, וגדל באנפילד, מסצ'וסטס, שם חי עם אמו מרי ואחותה קלרה. למד בבתי ספר מקומיים.

בגיל 17, בשל רצונה של אמו שיהיה כומר, נכנס לסמינר ווילסטון באיסט המפטון, מסצ'וסטס, ושם למד במשך ארבע שנים. בשנת 1882 החל ללמוד במכללת אמהרסט באמהרסט, מסצ'וסטס. הוא למד במכללה רק שלושה סמסטרים, אך מאוחר יותר הוענק לו תואר כבוד על יד המכללה. בהמשך למד ציור בבית הספר של המוזיאון לאמנויות יפות בבוסטון, אצל פרדריק קרונינהילד ואוטו גרונדמן, וכן עבד עם הפסל טרומן ה. בארטלט.

== קריירה ==
בשנת 1883 הפך לעוזרו של דניאל צ'סטר פרנץ'. בתקופה זו התרכז במחקרים בבעלי חיים ועבד כמנהל וכמוכר במחצבות.

בין השנים 1887–1889 למד פיסול באקדמיה ז'וליאן בפריז אצל אנטונין מרסיה ועמנואל פרמיה, ושם התמחה ביצירת פסלי בעלי חיים. בשנותיו שם הציג כמה יצירות בתערוכות הסלון, ביניהן פסלי קבוצות קטנות של ארנבות, חזה של גבר שחור, סקיצה מקבוצה הודית אמריקנית, ופאון ישן עם ארנבת.

בזמן התערוכה העולמית של שיקגו ב-1893 שיתף פעולה עם מורו וחברו דניאל צ'סטר פרנץ', ויחד יצרו כמה מהפסלים החשובים של התערוכה. כמו רוב המבנים בתערוכה נוצרו הפסלים מחומר קל, המורכב מתערובת טיח, צמנט וסיבי יוטה, ולכן לא שרדו.

בשנת 1894 הצטרף פוטר לאגודת האמנים האמריקאים. זו התמזגה מאוחר יותר עם האקדמיה הלאומית, אליה נבחר ב 1906. אריות הספרייה הציבורית של ניו יורק
יצירתו המפורסמת ביותר היא זוג אריות השיש שבכניסה לבניין הספרייה הציבורית של ניו יורק. פוטר הומלץ לביצוע העבודה על ידי הפסל הנודע אוגוסטוס סנט גודנס . האריות כונו במקור "ליאו אסטור" ו"ליאו לנוקס", על שם שתי הספריות הפרטיות שהרכיבו את ליבת האוסף של הספרייה, אך ראש העיר פיורלו לה גווארדיה שינה את שמם ל"סבלנות" (לאריה הדרומי) ו"עוז רוח" (לאריה הצפוני) - ושמות אלה נשארו.

==קישורים חיצוניים==

== הערות שוליים ==

קטגוריה:פסלים אמריקאים
קטגוריה:בוגרי אקדמיה ז'וליאן
קטגוריה:אמריקאים שנולדו ב-1857
קטגוריה:אמריקאים שנפטרו ב-1923
זברוז'ובקה Z 5 אקספרס

זברוז'ובקה Z 5 אקספרס (בצ'כית: Zbrojovka Z 5 Express) היא מכונית משפחתית מתוצרת יצרנית הרכב הצ'כוסלובקית Zbrojovka Brno אשר יוצרה בין השנים 1935–1937 בצ'כוסלובקיה.

לפני מלחמת העולם השנייה היצרנית הייתה קרויה "Československá zbrojovka, akc.spol", ולאחר מלחמת העולם השנייה הייתה קרויה "Zbrojovka Brno, n.p.". משנת 1936 המפעל "Československá zbrojovka, akc.spol" עבר לייצור רכבים עבור הצבא הצ'כי (עד לאחר מלחמת העולם השנייה).

יוצרו 357 יחידות.

==נתונים== 
* דגם ה"זברוז'ובקה Z 5 אקספרס" הוצג לראשונה בתערוכת המכוניות בפרג בשנת 1935.
* קרול השני, מלך רומניה רכש דגם של ה"זברוז'ובקה Z 5 אקספרס" אשר עוצבה על ידי "Plachý"

* בין השנים 1935-1937 מחירו של דגם סדאן, 2 דלתות, עמד על 37,500 קורונה צ'כית,

* בין השנים 1935-1937 מחירו של דגם רודסטר, 2 מושבים, עמד על 50,000 קורונה צ'כית.

* במקביל לייצור דגם ה"זברוז'ובקה Z 5 אקספרס" המפעל Československá zbrojovka, akc.spol ייצר את דגם זברוז'ובקה Z 6 הורוינק (בין השנים 1935-1938)

==תצורות==
* 2 דלתות - סדאן
* 2 דלתות, 4 מושבים - קבריולה
* 2 דלתות, 2 מושבים - רודסטר

==תמונות==
<gallery mode="packed" heights="160">
קובץ:Classic Show Brno 2011 (077).jpg | "זברוז'ובקה Z 5 אקספרס" 
קובץ:Classic Show Brno 2011 (078).jpg | "זברוז'ובקה Z 5 אקספרס" 
קובץ::Z-5 Expres (1936).jpg | "זברוז'ובקה Z 5 אקספרס", שנת 1936 
קובץ:Z-5 Expres (1936), NTM Praha.jpg | "זברוז'ובקה Z 5 אקספרס", שנת 1936 
קובץ:Zbrojovka Brno Z5 Express back.jpg | "זברוז'ובקה Z 5 אקספרס" 
קובץ:Zbrojovka Brno Z5 Express front.jpg | "זברוז'ובקה Z 5 אקספרס" 
קובץ:Zbrojovka Brno Z5 Express side.jpg | "זברוז'ובקה Z 5 אקספרס" 
קובץ:Brno, náměstí Svobody - XXI. Sraz historických vozidel Vysočina 2014 - Z 5 Expres obr1.jpg | "זברוז'ובקה Z 5 אקספרס" 
קובץ:Brno, náměstí Svobody - XXI. Sraz historických vozidel Vysočina 2014 - Z 5 Expres obr2.jpg | מנוע "זברוז'ובקה Z 5 אקספרס" 
</gallery>

==ראו גם==
* זברוז'ובקה Z 6 הורוינק
* זברוז'ובקה Z 18

==לקריאה נוספת==
* [https://www.google.co.il/search?q=Zbrojovka+Z5+Express)&sa=X&biw=1366&bih=576&tbm=isch&source=iu&ictx=1&fir=ALWRIkRGl6tDeM%253A%252C17yBv-NKO3GPOM%252C_&usg=__ifVNHiYh3-1_NcBMI7c4HuBsoHI%3D&ved=0ahUKEwix5JS3_YbaAhXQZVAKHRkjD_0Q9QEIMjAE#imgrc=ALWRIkRGl6tDeM: "זברוז'ובקה Z 5 אקספרס" - תמונות]

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1935
קטגוריה:מכוניות משפחתיות
קטגוריה:מכוניות קבריולה
קטגוריה:כלי רכב המיוצרים בצ'כיה
המדינה החופשית שוורצבורג-רודולשטאדט

המדינה החופשית שוורצבורג-זונדרסהאוזן
המדינה החופשית שוורצבורג-רודולשטאדט (גרמנית: Freistaat Schwarzburg-Rudolstadt), הייתה מדינה קטנה ברפובליקת ויימאר, שהתקיימה תקופה קצרה עד למיזוגה במדינת תורינגיה.

==היסטוריה==
ב-25 בנובמבר 1918 התפטר מתפקידו גינטר ויקטור, נסיך שוורצבורג, בעקבות המהפכה הגרמנית והתבוסה במלחמת העולם הראשונה. לאחר ביטול הדוכסות, הפכה המדינה למדינה חופשית ברפובליקת ויימאר. עד מהרה נבחרה ממשלה, ובדצמבר אותה שנה הגיעה הממשלה להסכם עם גינטר ויקטור על מסירת רוב נחלותיו לרשות המדינה, תמורת זכויות שימוש וציד ביערותיו ופנסיה שנתית שהובטחה לו.

בשנת 1920 הצטרפה המדינה למדינת תורינגיה, לאחר שפרלמנט המדינה הכריע בעד המהלך, ושלל הצטרפות לפרוסיה.

==קישורים חיצוניים==
* [http://www.gonschior.de/weimar/Thueringen/Rudolstadt/index.htm המדינה החופשית שוורצבורג-רודולשטאדט]

קטגוריה:גרמניה: מדינות לשעבר
קטגוריה:תורינגיה
אוויה D

אוויה D (בצ'כית: Avia D) היא סדרת משאיות בגודל בינוני, מתוצרת יצרנית המשאיות אוויה אשר מיוצרת משנת 2000 ועד היום.

מטה ומפעל החברה ממוקם בפראג ברובע "Letňany" .

בשנת 2013 הייצור עבר להודו, על ידי יצרנית הרכב הכבד "Ashok Leyland Boss." בהודו יוצרו דגמי ה"אביה D" ב-3 קטגוריות משקל: 9.6 טון, 11.9 טון ו-12.9 טון.

בספטמבר 2017 ייצור הדגם חזר לצ'כיה, לאחר שחברת " Czech company CSG" רכשה את אוויה.

משנת 2017 דגמי המשאיות מורכבות על פי תקן זיהום אוויר המחמיר "יורו 6" (euro-6").

==דגמים==
* "אוויה D" - מודל 60
* "אוויה D" - מודל 65
* "אוויה D" - מודל 75
* "אוויה D" - מודל 80
* "אוויה D" - מודל 85
* "אוויה D" - מודל 90
* "אוויה D" - מודל 100
* "אוויה D" - מודל 110
* "אוויה D" - מודל 120
* "אוויה D" - מודל 120 (הנעה כפולה 4x4)

==הנעות דגמי "אביה D"==

* הנעה 4X2
* הנעה 4x4

==תמונות==
<gallery mode="packed" heights="120">
קובץ:Autotec 2010 - 29.JPG | "אוויה D", שנת 2010
קובץ:Avia-D120-210 Vrchlabí-9334.JPG | "אוויה D"
קובץ:Avia D75-150 truck in Prague, 2012.JPG | "אביה D" מודל 75, שנת 2012
קובץ:Avia-D90-uhlíř Jilemnice-7648.jpg | "אוויה D" מודל 90
קובץ:Avia-D90-asfaltovka Vrchlabí-9354.JPG | "אוויה D" מודל 90
קובץ:Avia-D90-chladírna Jilemnice.jpg | "אוויה D"
</gallery>

== קישורים חיצוניים ==

==הערות שוליים==

קטגוריה:כלי רכב שהושקו ב-2000
קטגוריה:משאיות
קטגוריה:כלי רכב המיוצרים בצ'כיה
קטגוריה:כלי רכב המיוצרים בהודו
קטגוריה:רכבי שטח ופנאי גדולים
Vanden Plas Princess

Vanden Plas Princess היא מכונית סלון, 4 דלתות, 5 נוסעים, מתוצרת יצרנית הרכב הבריטית
BMC אשר יוצרה בין השנים 1959–1968,

בשנת 1959 החל ייצור הדגם עם מנוע בנפח של 3 ליטר. התכנון היה מבוסס על מכוניות Austin A99 Westminster ו-Wolseley 6/99. בבדיקות של ירחון רכב בריטי The Motor המכונית הגיע למהירות של כ-160 קמ"ש. בשנת 1961 החל ייצור דגם Vanden Plas Princess 3-litre Mark II. דגם זה היה קצת יותר ארוך ועם מנוע מוגבר. בשנת 1964 החל ייצור Vanden Plas Princess R עם מנוע מתוצרת רולס רויס בעל נפח 4 ליטר.

בדגם ה"Vanden Plas Princess R" הורכב מנוע רולס-רויס, 6 צילינדרים, 3 ליטר מסוג "FB60 di"

מכונית עם מנוע 3 ליטר עלתה 1,350 פאונד ולאחר החלפת מנוע עלותה הגיע לכ-2,000 פאונד.

המכונית הייתה מיוצרת עם 4 דלתות - סלון או כ"סטיישן" עם 5 דלתות.

המפעל היה מסוגל לייצר כ-10 אלף יחידות בשנה אך מעשית אף פעם לא היה ביקוש שיצדיק רמת ייצור זו. בסך הכל נבנו כ-7,000 יחידות שחלקן הועברו לדרום אפריקה. זה היה הרכב היחיד שהגיע לייצור סדרתי אזרחי של יצרן שניצל מנועים של רולס רויס למכוניות שלו.

== קישורים חיצוניים ==

* 
* [https://www.co-oc.org/vehicles/vanden-plas-princess-3-litre-mkii נתונים טכניים של דגם Vanden Plas Princess Mk II]
* [https://www.co-oc.org/vehicles/vanden-plas-princess-3-litre נתונים טכניים של דגם Vanden Plas Princess ]
* [https://www.uniquecarsandparts.com.au/specifications/vanden_plas/1964_vanden_plas_princess_4_litre_r.htm נתונים טכניים של דגם Vanden Plas Princess R]

==הערות שוליים==

קטגוריה:דגמי מכוניות שהושקו ב-1959
קטגוריה:מכוניות סלון
קטגוריה:מכוניות סטיישן
קטגוריה:מכוניות בריטיות
קטגוריה:רכבי BMC
גביע העולם בשחמט 2011

גביע העולם בשחמט 2011 הוא הטורניר השישי של גביע העולם בשחמט שארגן פיד"ה. זהו טורניר יחידים הנערך לפי שיטת המפסיד יוצא, כולל 128 משתתפים והתקיים בין 26 באוגוסט ל-21 בספטמבר 2011 בעיר חנטי-מנסיסק, רוסיה.

פטר סבידלר ניצח בגמר את אלכסנדר גרישצ'וק. פטר סבידלר, אלכסנדר גרישצ'וק ווסילי איוונצ'וק שזכה במקום השלישי העפילו לתחרות המועמדים 2013.

== משתתפים ==
128 המשתתפים נבחרו במספר אופנים:
* משתתפי חצי הגמר של גביע העולם בשחמט 2009: רוסלן פונומריוב, ולדימיר מלאכוב וסרגיי קריאקין
* אלופת העולם בשחמט לנשים 
* אלופי העולם לנוער 2009 ו-2010 
* 20 השחמטאים עם ממוצע מד הכושר הגבוה ביותר בין יולי 2008 ינואר 2009
* 46 השחמטאים מאליפות אירופה 
* 19 שחמטאים מאליפות אמריקה (הצפונית והדרומית)
* 19 שחמטאים מאליפות אסיה ואוקיאניה
* 6 שחמטאים מאליפות אפריקה
* 6 שחמטאים שבחר נשיא פיד"ה 
* 4 שחמטאים שבחרה הוועדה המארגנת של התחרות

==מבנה התחרות==
בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 15 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום.
אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא:
* ארבעה משחקי שח מהיר. 25 דקות עם תוספת של 10 שניות למסע.
* עד עשר משחקי בליץ. 5 דקות עם תוספת של שלוש שניות למסע.
* משחק ארמגדון אחד. ללבן 6 דקות לשחור 5 דקות. במקרה של תיקו השחור זוכה.

המנצח בהתמודדות בכל סיבוב עולה לשלב הבא בתחרות והמפסיד מודח ממנה.

שלב הגמר ודו-קרב על המקום השלישי כלל 4 משחקים.

==משתתפי התחרות - המדורגים ראשונים לפי מד כושר==
# סרגיי קריאקין, 2788 - הודח בסיבוב השלישי
# וסילי איוונצ'וק, 2768 - זכה במקום השלישי 
# שחריאר ממדיארוב, 2765 - הודח בסיבוב השלישי
# רוסלן פונומריוב, 2764 - זכה במקום הרביעי 
# ווגאר קשימוב, 2760 - הודח ברבע הגמר 
# אלכסנדר גרישצ'וק, 2746 - הפסיד בגמר 
# טיימור רג'אבוב, 2744 - הודח בסיבוב השני
# גטה קמסקי, 2741 - הודח בסיבוב הרביעי
# פטר סבידלר, 2739 - ניצח בתחרות 
# דמיטרי יאקובנקו, 2746 - הודח בסיבוב הרביעי

==שלבי הגמר==

במפגש על המקום השלישי ניצח וסילי איוונצ'וק.

==ישראלים בגביע==
* אמיל סוטובסקי, 2666, דורג במקום ה-31 - הודח בסיבוב השלישי
* מקסים רודשטיין, 2637, דורג במקום ה-74 - הודח בסיבוב הראשון
* יבגני פוסטני, 2618, דורג במקום ה-85 - הודח בסיבוב הראשון

==קישורים חיצוניים==
* 
* [http://www.chessgames.com/perl/chess.pl?tid=74901 משחקי התחרות], באתר צ'סגיימס 
* [http://www.fide.com/component/content/article/1-fide-news/5307-qualifiers-for-the-world-cup-2011.html רשימת העפלות לתחרות]

קטגוריה:חנטי-מנסיסק: תחרויות שחמט
2011
קטגוריה:תחרויות שחמט ב-2011
דג שמש דרומי

דג שמש דרומי (שם מדעי: Mola alexandrini) הוא מין של דג גרם גדול ממשפחת דגי השמש וקרובו של המין דג שמש מגובשש, הגדול שבדגי הגרם. 

זהו דג גדול באורך של 3.3 מ' ובמשקל של 1 טון. הוא בעל צבעים כחולים יותר מדג שמש מגובשש. לדג מבנה עגלגל וסנפירים קצרים מאוד, למעט סנפירי הזנב הגבוהים שלו. הפה קטן ובעל לסתות דמויות תוכי הפונות מעלה.

דג זה חי באוקיינוסים הדרומיים ונצפה במקרים רבים כשהוא שוחה לצידו על פני המים, לאחר שחייה בעומקים כשהוא מתחמם ומזרים חמצן וכן מתנקה על ידי שחפים מטפילים.

הדג יכול לצלול לעומקים כדי לצוד מדוזות, סלפות ויצורים ימיים דומים. הוא נפוץ באוקיינוסים ממוזגים מאוסטרליה וניו זילנד עד לצ'ילה. ייתכן שהוא נראה גם בדרום אפריקה.

== קישורים חיצוניים ==

קטגוריה:דגי שמש
קטגוריה:מגה-פאונה ימית
הסימפוניה הספרדית

[[פבלו סרסטה, הכנר שלו הוקדשה היצירה]]
הסימפוניה הספרדית (בצרפתית: Symphonie espagnole) ברה מינור, אופוס 21 מאת אדואר לאלו היא יצירה לכינור ולתזמורת שחוברה בשנת 1874. ביצוע הבכורה שלה נערך בפברואר 1875 בפריז עם הסולן פבלו סרסטה, שלו גם הוקדשה היצירה על ידי המלחין. על-אף שמה, "סימפוניה", היא מוגדרת כקונצ'רטו לכינור ולתזמורת.

== היסטוריה ==
לאלו הוקסם ממוטיבים ספרדיים, שהיו אותה עת באופנה בצרפת (המלחין ז'ורז' ביזה כתב באותה שנה את האופרה כרמן, העשירה אף היא במוטיבים ספרדיים). והמוטיבים הספרדיים שזורים ביצירה המאופיינת במוזיקה קליטה ומלהיבה, הודות להשפעה הספרדית המובהקת והתנופה המלודית והקצבית. היצירה שבתה את לב המאזינים מאז ביצוע הבכורה שלה ומרבים להשמיע אותה אף כיום, זוהי היצירה המוכרת והמושמעת ביותר של לאלו.

היצירה קיימת בהקלטות של רבים מטובי הכנרים, בהם דוד אויסטרך, יאשה חפץ, יהודי מנוחין, יצחק פרלמן, אייזק שטרן, נייג'ל קנדי, אן-סופי מוטר ואחרים.

== מבנה היצירה ==
ליצירה חמישה חלקים.
# Allegro non troppo
# Scherzando: Allegro molto
# Intermezzo: Allegretto non troppo
# Andante
# Rondo: Allegro
אורך אופייני לביצוע של היצירה הוא קצת מעל חצי שעה.

התזמור כולל כינור סולו ותזמורת של שני חלילים, פיקולו, שני אבובים, שתי קלרינטות, שני בסונים, ארבע קרנות, שתי חצוצרות, שלושה טרומבונים, טימפני, משולש, תוף סנר, נבל וכלי קשת.

קטעי הכינור, הנשמעים לכל אורכה של היצירה, מאופיינים בדרישה לוירטואוזיות.

== קישורים חיצוניים ==

* [https://cso.org/uploadedFiles/1_Tickets_and_Events/Program_Notes/ProgramNotes_Lalo_Symphonieespagnole.pdf תוכנייה של מופע של] התזמורת הסימפונית של שיקגו
* [http://www.henle.de/media/foreword/0709.pdf הקדמה לחוברת התווים של היצירה] (סדר ההדפסה: גרמנית, אנגלית, צרפתית)

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יצירות לכינור
קטגוריה:קונצ'רטי
קטגוריה:יצירות משנת 1874
דג שמש ברדסי

דג שמש ברדסי (שם מדעי: Mola tecta) הוא מין של דג גרם גדול ממשפחת דגי השמש וקרובו של המין דג שמש מגובשש, הגדול בעולם.
== מאפיינים ==
דג זה הוגדר כמין חדש רק בשנת 2017, לאחר מחקר גנטי שנערך על פרטים שנלכדו באזור חופי ניו זילנד, דרום-מזרח אוסטרליה, אפריקה ודרום צ'ילה, והוא הראשון מהסוג דג שמש שתואר לאחר 130 שנה.

זהו דג גדול מאוד, באורך כ-3 מטרים ומשקל של כ-2 טונות. גופו אפרפר ובהיר יותר משאר המינים, למעט החלק העליון (המזכיר ברדס). לדג זה אין בליטות או גבשושיות על גופו, והוא שוחה במאונך רוב זמנו אך יכול גם לשכב במאוזן על פני המים במנוחה, כשגופו רפה.

הדג מצוי רק באוקיינוסים הדרומיים בדרום אוסטרליה, טסמניה, ניו זילנד ובקרבת דרום אפריקה, שם הוא צד את טרפו הכולל בעיקר מיני סלפיים.

== קישורים חיצוניים ==

* 

== הערות שוליים ==

קטגוריה:דגי שמש
קטגוריה:מגה-פאונה ימית
קטגוריה:בעלי חיים שתוארו ב-2017
קטגוריה:דגי ים באפריקה הדרומית
א-דיוואניה

א-דיוואניה (בערבית: الديوانية, תעתיק: אלדיואניה) היא בירת מחוז אל-קאדסיה בדרום עיראק. לפי אומדן רשמי מתאריך 1 ביולי 2018 אוכלוסיית העיר מנתה 403,796 בני אדם. סביבת העיר, הסמוכה לנהר הפרת, נחשבת לפורייה מאוד מבחינה חקלאית. מבחינה תחבורתית, א-דיוואניה נמצאת על פרשת דרכים בין הערים הגדולות בגדאד ובצרה. האזור שמסביב לעיר נחשב לאחד הפוריים ביותר בעיראק בשל המים שהוא מקבל מנהר הפרת הסמוך לו.

==קישורים חיצוניים==

==הערות שוליים==

קטגוריה:עיראק: ערים